Source: http://ec.europa.eu/civiljustice/parental_resp/parental_resp_est_mt.htm
Timestamp: 2013-05-20 05:42:26+00:00
Document Index: 2013684

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Estonja
> Estonja
L-aħħar aġġornament: 30-10-2006
Risponsabilità tal-ġenituri - Estonja
X’ifisser it-terminu legali “responsabbiltà tal-ġenituri” f’termini prattiċi? X’inhuma d-drittijiet u l-obbligi ta’ min ikollu r-responsabbiltà tal-ġenituri? 2.
Bħala regola ġenerali, min għandu r-responsabbiltà tal-ġenituri fuq tifel? 3.
Jekk il-ġenituri ma jistgħux jew ma jridux jeżerċitaw ir-responsabbiltà tal-ġenituri fuq it-tfal tagħhom, tista’ persuna oħra tinħatar minflokhom? 4.
Jekk il-ġenituri jiddivorzjaw jew jinfirdu, kif inhi ddeterminata l-kwistjoni tar-responsabbiltà tal-ġenituri għall-futur? 5.
Jekk il-ġenituri jikkonkludu ftehim fuq il-kwistjoni tar-responsabbiltà tal-ġenituri, liema formalitajiet għandhom jiġu rrispettati biex il-ftehim ikun jorbot legalment? 6.
Jekk il-ġenituri ma jistgħux jaslu għal ftehim fuq il-kwistjoni tar-responsabbiltà tal-ġenituri, liema huma l-mezzi alternattivi biex jissolva l-kunflitt mingħajr ma jmorru l-qorti? 7.
Jekk il-ġenituri jmorru l-qorti, liema kwistjonijiet jista’ l-imħallef jiddeċidi fuqhom fir-rigward tat-tifel? 8.
Jekk il-qorti tiddeċiedi li ġenitur wieħed għandu jkollu kustodja waħdu tat-tifel, dan ifisser li hu jew hi jista’/tista’ jiddeċiedi/tiddeċiedi fuq il-kwistjonijiet kollha li jirrigwardaw it-tifel mingħajr ma l-ewwel jikkonsulta/tikkonsulta l-ġenitur l-ieħor? 9.
Jekk il-qorti tiddeċiedi li l-ġenituri għandhom ikollhom kustodja tat-tifel flimkien, dan x’ifisser fil-prattika? 10.
Għal-liema qorti jew tribunal għandi jien nirrikorri jekk irrid nagħmel applikazzjoni fuq ir-responsabbiltà tal-ġenituri? Liema formalitajiet għandhom jiġu rrispettati u liema dokumenti għandi jien nehmeż ma’ l-applikazzjoni tiegħi? 11.
Nista’ jien nikseb għajnuna legali biex inkopri l-ispejjeż tal-proċedura? 13.
Huwa possibbli li tappella kontra deċiżjoni fuq ir-responsabbiltà tal-ġenituri? 14.
F’ċerti każi, jista’ jkun neċessarju li ssir applikazzjoni f’qorti jew f’awtorità oħra biex deċiżjoni dwar ir-responsabbiltà tal-ġenituri tiġi esegwita? Liema proċedura tapplika f’dawn il-każi? 15.
X’għandi nagħmel biex deċiżjoni fuq ir-responsabbiltà tal-ġenituri li tinħareġ minn qorti fi Stat Membru ieħor tiġi rrikonoxxuta u esegwita fl-Estonja? Liema proċedura tapplika f’dawn il-każi? 16.
F’liema qorti fl-Estonja għandi nirrikorri biex nopponi r-rikonoxximent ta’ deċiżjoni fuq ir-responsabbiltà tal-ġenituri maħruġa minn qorti fi Stat Membru ieħor? Liema informazzjoni tapplika f’dawn il-każi? 17.
Liema hija l-liġi applikabbli fi proċeduri fuq ir-responsabbiltà tal-ġenituri fejn it-tifel jew il-partijiet ma jgħixux fl-Estonja jew huma ta’ nazzjonalitajiet differenti? 1. X’ifisser it-terminu legali “responsabbiltà tal-ġenituri” f’termini prattiċi? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Skond il-Kostituzzjoni
Estonjana u l-Att tal-Liġi tal-Familja, il-ġenituri għandhom drittijiet u
obbligi indaqs fir-rigward tat-tfal tagħhom. Il-ġenituri għandhom
id-dritt u l-obbligu li jrabbu u li jieħdu ħsieb it-tifel tagħhom. Il-ġenitur
għandu jipproteġi d-drittijiet u l-interessi tat-tifel tiegħu jew tagħha.
Il-ġenitur huwa r-rappreżentant legali tat-tifel. Bħala r-rappreżentant
legali, il-ġenitur għandu l-awtorizzazzjoni ta’ gwardjan. Il-ġenitur għandu
d-dritt li jitlob it-tifel tiegħu jew tagħha lura mingħand kull persuna li
għandha kontroll fuq it-tifel mingħajr bażi legali. Il-ġenitur għandu
jeżerċita r-responsabilitajiet tal-ġenituri fl-interessi tat-tifel. L-obbligu ta’ manteniment
tat-tifel jaqa’ fuq il-ġenitur irrispettivament minn jekk il-ġenitur ikollux
ir-responsabbiltà tal-ġenituri jew le. 2. Bħala regola ġenerali, min għandu r-responsabbiltà tal-ġenituri fuq tifel?
Skond il-liġi Estonjana,
ir-responsabbiltajiet tal-ġenituri jinħolqu biss fuq bażi ta’ aċċertament ta’
filjazzjoni. Jekk il-filjazzjoni tkun ġiet aċċertata fir-rigward ta’ ġenitur
wieħed biss, hi (hu) jkollha (jkollu) r-responsabbiltà tal-ġenituri. Jekk
il-filjazzjoni tkun ġiet aċċertata fir-rigward taż-żewġ ġenituri, huma
jkollhom ir-responsabbiltà tal-ġenituri (flimkien) fuq it-tifel. Fuq
Ġenitur jista’ jiġi mċaħħad
mid-drittijiet tal-ġenituri bid-deċiżjoni tal-qorti. 3. Jekk il-ġenituri ma jistgħux jew ma jridux jeżerċitaw ir-responsabbiltà tal-ġenituri fuq it-tfal tagħhom, tista’ persuna oħra tinħatar minflokhom?
Għal tifel li l-ġenituri
tiegħu huma mejtin, neqsin jew b’kapaċità legali attiva ristretta, jew huma
mċaħħda mid-drittijiet tal-ġenituri, jiġi stabbilit l-uffiċċju ta’ tutur.
L-uffiċċju ta’ tutur jista’ wkoll jiġi stabbilit għal tifel li jitħalla
mingħajr il-kura tal-ġenituri għal raġunijiet oħra (per eżempju jekk
il-ġenituri jonqsu milli jeżerċitaw ir-responsabbiltà tal-ġenituri tagħhom). L-għan ta’ l-istabbiliment
ta’ l-uffiċċju ta’ tutur fuq tifel huwa biex jiġi żgurat li t-tifel jieħdu
ħsiebu sew u li d-drittijiet u l-interessi personali u ta’ proprjetà tiegħu
huma protetti. L-uffiċċju ta’ tutur huwa eżerċitat minn tutur maħtur minn
qorti. L-awtorità ta’ l-uffiċċju ta’ tutur tipproponi l-ħatra ta’ persuna
bħala tutur. 4. Jekk il-ġenituri jiddivorzjaw jew jinfirdu, kif inhi ddeterminata l-kwistjoni tar-responsabbiltà tal-ġenituri għall-futur?
Id-divorzju jew il-firda
tal-ġenituri ma taffetwax, minnha nfisha, ir-responsabilitajiet tal-ġenituri
ta’ xi wieħed mill-ġenituri. Iż-żewġ ġenituri normalment iżommu
responsabbiltà tal-ġenituri sħiħa anke jekk jgħixu ‘l bogħod minn xulxin. Il-ġenituri huma mistennija
li jaqblu fuq ma’ liema ġenitur it-tifel għandu joqgħod u b’liema mod kull
wieħed mill-ġenituri għandu jipparteċipa fit-trobbija tat-tifel. Dan
il-ftehim jista’ jkun ukoll informali. Fin-nuqqas tal-ftehim bejn
il-ġenituri, l-awtorità ta’ l-uffiċċju ta’ tutur jew il-qorti għandha ssolvi
l-kwistjoni fuq talba ta’ wieħed mill-ġenituri. Il-qorti tista’ tikkonferma
l-ftehim tal-ġenituri jew tirregola kwistjonijiet ta’ responsabbiltà
tal-ġenituri b’mod obbligatorju. Fuq
5. Jekk il-ġenituri jikkonkludu ftehim fuq il-kwistjoni tar-responsabbiltà tal-ġenituri, liema formalitajiet għandhom jiġu rrispettati biex il-ftehim ikun jorbot legalment?
Kif indikat aktar ‘l fuq,
ftehim bejn il-ġenituri li jikkonċerna r-responsabbiltà tal-ġenituri jista’
jiġi konkluż b’mod informali, jiġifieri mingħajr forma speċifika. Il-ġenituri
huma liberi li jikkonkludu ftehim fil-forma miktuba jew notarili, imma dawn
it-tipi ta’ ftehim bejn il-ġenituri m’humiex esegwibbli permezz ta’ proċedura
ta’ esekuzzjoni, mingħajr ma titqies il-forma tagħhom. F’każ li tinħoloq
kwistjoni li tikkonċerna l-klawsoli tal-ftehim bejn il-ġenituri, il-qorti
tista’ tirreviżjona l-ftehim fuq il-merti. Ftehim bejn
il-ġenituri jista’ jiġi kkonfermat
b’digriet ta’ l-awtorità ta’ l-uffiċċju ta’ tutur jew b’deċiżjoni
tal-qorti. Dawn iż-żewġ tipi
ta’ atti jorbtu legalment u huma esegwibbli, imma jistgħu jiġu kkontestati fil-qorti skond il-proċedura ġenerali. 6. Jekk il-ġenituri ma jistgħux jaslu għal ftehim fuq il-kwistjoni tar-responsabbiltà tal-ġenituri, liema huma l-mezzi alternattivi biex jissolva l-kunflitt mingħajr ma jmorru l-qorti?
B’mod alternattiv
għall-proċeduri fil-qorti, l-awtorità ta’ l-uffiċċju ta’ tutur (l-unità ta’
benessri soċjali ta’ tmexxija awtonoma lokali) tista’ ssolvi l-kwistjonijiet
bejn il-ġenituri dwar kwistjonijiet li jikkonċernaw l-eżerċizzju
tar-responsabilitajiet tal-ġenituri, bħal b’liema mod il-ġenitur li ma jgħix
mat-tifel għandu jipparteċipa fit-trobbija tat-tifel u kif il-ġenitur għandu
jeżerċita kuntatt mat-tifel. L-awtorità ta’ l-uffiċċju ta’ tutur tista’
ssolvi l-kwistjoni b’digriet. L-awtorità ta’ l-uffiċċju ta’ tutur tinvolvi
normalment uffiċjal għall-protezzjoni tat-tifel fis-soluzzjoni tal-kwistjoni.
7. Jekk il-ġenituri jmorru l-qorti, liema kwistjonijiet jista’ l-imħallef jiddeċidi fuqhom fir-rigward tat-tifel?
L-imħallef jista’
jiddeċiedi fuq varjetà ta’ kwistjonijiet relatati mat-tifel, dawn
il-kwistjonijiet mhumiex mniżżla mhux b’mod eżawrjenti fil-liġi.
Il-kompetenza tal-qorti tinvolvi kwistjonijiet relatati mar-residenza
tat-tifel, id-drittijiet għal żjajjar tal-ġenituri, kif ukoll l-obbligazzjoni
li jitħallas manteniment u l-ambitu ta’ dan. Il-qorti tista’ wkoll tiddeċiedi
b’liema mod ġenitur li ma jgħix mat-tifel għandu jipparteċipa fit-trobbija
tat-tifel. Fil-preżent,
il-leġislazzjoni Estonjana tal-familja ma tipprevediex il-possibilità li
tagħti kustodja waħdu lill-wieħed mill-ġenituri, imma kif indikat aktar ‘l
fuq, il-qorti hija bażikament kompetenti biex ssolvi tilwim fil-kwistjonijiet
individwali kollha li kieku jappartjenu lill-isfera tar-responsabbiltà tal-ġenituri.
8. Jekk il-qorti tiddeċiedi li ġenitur wieħed għandu jkollu kustodja waħdu tat-tifel, dan ifisser li hu jew hi jista’/tista’ jiddeċiedi/tiddeċiedi fuq il-kwistjonijiet kollha li jirrigwardaw it-tifel mingħajr ma l-ewwel jikkonsulta/tikkonsulta l-ġenitur l-ieħor?
M’hemm l-ebda kunċett ta’ “kustodja waħdu/waħedha” fis-sistema legali Estonjana fiż-żmien preżenti. Kif indikat taħt Nru. 2 u Nru. 8, il-ġenituri ġeneralment għandhom responsabbiltà tal-ġenituri indaqs mingħajr ma jitqies jekk wieħed minnhom joqgħod jew ma joqgħodx mat-tifel. Il-ġenituri huma mistennija li jiftehmu fuq kwistjonijiet relatati mat-tifel, inkluża l-kwistjoni kif kull ġenitur għandu jkun involut fit-teħid ta’ deċiżjonijiet fi kwistjonijiet relatati mat-tifel. Jekk il-ftehim ma jistax jintlaħaq, il-qorti hija kompetenti, fuq talba ta’ ġenitur, li ssolvi tilwim fil-kwistjonijiet individwali kollha li kieku jappartjenu lill-isfera tar-responsabbiltà tal-ġenituri. Fuq
9. Jekk il-qorti tiddeċiedi li l-ġenituri għandhom ikollhom kustodja tat-tifel flimkien, dan x’ifisser fil-prattika?
M’hemmx kunċett ta’ “kustodja flimkien”
fis-sistema legali Estonjana fiż-żmien preżenti. Iż-żewġ ġenituri għandhom
drittijiet u responsabilitajiet tal-ġenituri ndaqs li huma bbażati fuq l-aċċertament
tal-filjazzjoni. B’hekk, huwa preżunt li l-ġenituri jeżerċitaw
ir-responsabilitajiet tagħhom flimkien. F’każ ta’ tilwima dwar l-eżerċizzju
tar-responsabilitajiet tal-ġenituri, il-qorti tista’, essenzjalment,
tirrestrinġi ċerti kompetenzi ta’ ġenitur li kieku jappartjenu lill-isfera
tar-responsabilitajiet tal-ġenituri.
10. Għal-liema qorti jew tribunal għandi jien nirrikorri jekk irrid nagħmel applikazzjoni fuq ir-responsabbiltà tal-ġenituri? Liema formalitajiet għandhom jiġu rrispettati u liema dokumenti għandi jien nehmeż ma’ l-applikazzjoni tiegħi?
Kif indikat taħt Nru. 6, tilwima dwar ir-responsabilitajiet tal-ġenituri tista’ tiġi solvuta mill-awtorità ta’ l-uffiċċju ta’ tutur jew mill-qorti. M’hemm l-ebda kundizzjonijiet formali speċifiċi biex tilwima tiġi solvuta mill-awtorità ta’ l-uffiċċju ta’ tutur. Il-kawża tista’ tiġi ppreżentata fil-qorti tar-residenza tal-konvenut (qorti ta’ l-ewwel istanza: qorti tal-belt jew kontea - linna- or maakohus). L-attur jista’ jippreżenta kawża għall-manteniment ukoll fil-qorti tar-residenza ta’ l-attur. Kawża ta’ divorzju tista’ wkoll tiġi ppreżentata fil-qorti tar-residenza ta’ l-attur jekk tfal minuri joqgħodu ma’ l-attur (kwistjonijiet relatati mar-responsabbiltà tal-ġenituri jistgħu jiġu eżaminati flimkien ma’ applikazzjoni għad-divorzju). Fuq
It-talba u l-provi b’dokumenti għandhom jiġu sottomessi lill-qorti fl-Estonjan bil-miktub. Jekk il-petizzjoni bil-miktub, l-appell jew il-provi b’dokumenti sottomessi lill-qorti minn parteċipant fil-proċeduri mhumiex bl-Estonjan, il-qorti tista’ titlob traduzzjoni ċertifikata tal-petizzjoni, ta’ l-appell jew tal-provi b’dokumenti sad-data stabbilita. Jekk it-traduzzjoni ma tkunx sottomessa sad-data stabbilita, il-qorti tista’ ma tqiesx il-petizzjoni jew id-dokument. Petizzjonijiet, talbiet, appelli, appelli fil-kassazzjoni, appelli kontra digrieti u risposti bil-miktub għandhom jiġu ppreżentati fil-qrati f’forma ittajpjata leġġibbli f’format A4. It-talba għandha tinkludi l-isem tal-qorti, informazzjoni personali li tikkonċerna l-applikant u l-konvenut (il-mara jew ir-raġel) kif ukoll it-tfal minuri komuni tagħhom, u t-talba espressa b’mod ċar ta’ l-applikant. It-talba għandu jkun fiha l-fatti li fuqhom hija bbażata l-kawża; l-attur għandu jniżżel u jipproduċi l-provi fid-dispożizzjoni tiegħu jew tagħha fit-talba. It-talba għandha tiġi ffirmata mill-attur jew mir-rappreżentant tiegħu/tagħha. Ir-rappreżentant għandu jannessa dokument ta’ awtorizzazzjoni jew dokument ieħor li jipprova l-awtorizzazzjoni tiegħu jew tagħha. Provi b’dokumenti li huma mniżżla bħala anness għat-talba għandhom ikunu annessi mat-talba. It-talba u annessi għal din għandhom ikunu ppreżentati fil-qorti flimkien ma’ kopja waħda tat-talba u ta’ l-annessi għal kull konvenut u terza persuna. 11. Liema proċedura tapplika f’dawn il-każijiet? Hija disponibbli proċedura ta’ emerġenza?
Il-qrati jeżaminaw każijiet
relatati mar-responsabbiltà tal-ġenituri skond id-dispożizzjonijiet
tal-Kodiċi ta’ Proċedura Ċivili. Fuq
F’każijiet ta’ emerġenza,
il-miżuri biex tiġi żgurata kawża jistgħu jiġu applikati. Li tiġi żgurata
kawża huwa ammissibbli, jekk nuqqas milli tiġi żgurata l-kawża jista’ jrendi
t-tħaris tas-sentenza diffiċli jew impossibbli. Il-miżuri biex tiġi żgurata
kawża jinkludu, eż., projbizzjoni fuq il-konvenut milli jħalli r-residenza
tiegħu jew tagħha jew projbizzjoni fuq il-konvenut milli jwettaq ċerti
transazzjonijiet jew milli jwettaq ċerti atti. Il-qorti tista’ wkoll tistabilixxi
garanzija fuq il-proprjetà tal-konvenut (inkluż l-istabbiliment ta’ ipoteka
ġudizzjarja fuq immobbli li jappartjeni lill-konvenut; li ssir notazzjoni
f’reġistru tal-proprjetà dwar projbizzjoni fuq it-trasferiment ta’ proprjetà;
u l-qbid ta’ mobbli li jappartjeni lill-konvenut li huwa fil-pussess
tal-konvenut jew ta’ persuna oħra). Il-qorti għandha tagħti
deċiżjoni fuq petizzjoni biex tiġi żgurata kawża mhux aktar tard mill-ewwel
ġurnata ta’ xogħol wara d-data tas-sottomissjoni tal-petizzjoni biex tiġi
żgurata l-kawża. Digriet fuq l-iżgurar ta’ kawża ta’ azzjoni għandu jiġi
esegwit mall-ewwel. Il-qorti għandha tibgħat id-digriet lil marixxall
tal-qorti, reġistratur, jew persuna oħra obbligata li tesegwixxi d-digriet
għall-esekuzzjoni. 12. Nista’ jien nikseb għajnuna legali biex inkopri l-ispejjeż tal-proċedura?
Il-qorti tista’,
kompletament jew parzjalment, teħles persuna naturali mill-ħlas ta’
l-assistenza legali u titlob il-miżati ta’ l-avukat mingħand l-istat jekk
il-qorti ssir taf li s-sitwazzjoni finanzjarja tal-persuna ma
tippermettilux/tippermettilhiex li tħallas l-ispejjeż tal-proċeduri. Fuq
13. Huwa possibbli li tappella kontra deċiżjoni fuq ir-responsabbiltà tal-ġenituri?
Iva. Huwa possibbli li
tappella kontra d-deċiżjoni relatata mar-responsabbiltà tal-ġenituri skond
id-dispożizzjonijiet ġenerali li jirregolaw il-proċeduri ta’ appell, jekk
l-appellant jaħseb li s-sentenza mogħtija fl-ewwel istanza fiha xi żbalji
(eż. il-qorti ta’ l-ewwel istanza applikat il-liġi b’mod żbaljat jew
id-dispożizzjonijiet tal-liġi proċedurali ġew miksura). 14. F’ċerti każi, jista’ jkun neċessarju li ssir applikazzjoni f’qorti jew f’awtorità oħra biex deċiżjoni dwar ir-responsabbiltà tal-ġenituri tiġi esegwita? Liema proċedura tapplika f’dawn il-każi?
F’każ li jinħoloq il-bżonn għall-esekuzzjoni, il-persuna li tfittex l-esekuzzjoni trid tirrikorri għall-marixxall tal-qorti. Id-digriet ta’ l-awtorità ta’ l-uffiċċju ta’ tutur, il-ftehim bejn il-ġenituri kkonfermat minn qorti (kompromess) u deċiżjoni tal-qorti jistgħu jservu bħala l-bażi għall-esekuzzjoni (ordni ta’ esekuzzjoni).L-esekuzzjoni titwettaq minn marixxall tal-qorti li jopera fil-ġurisdizzjoni tal-qorti tal-belt jew tal-kontea tar-residenza tal-konvenut jew tal-post tal-proprjetà tiegħu jew tagħha. Il-proċeduri ta’ esekuzzjoni jinbdew fuq applikazzjoni tal-persuna li tfittex l-esekuzzjoni. L-ordni ta’ esekuzzjoni għandu jinhemeż ma’ l-applikazzjoni. L-applikazzjoni trid tkun bil-miktub u jkun fiha id-data li ġejja: l-isem tal-marixxall tal-qorti, informazzjoni personali dwar l-applikant u l-konvenut, data dwar ir-rappreżentant ta’ l-applikant u dokument ta’ awtorizzazzjoni kif ukoll data dwar il-proprjetà tal-konvenut sakemm dan ikun disponibbli. Fl-applikazzjoni għandha tingħata lista’ ta’ dokumenti mehmuża ma’ l-applikazzjoni. Fuq
Jekk skond id-dokument ta’ esekuzzjoni l-konvenut huwa obbligat li jittrasferixxi t-tifel, il-marixxall tal-qorti għandu jwettaq il-proċedura ta’ esekuzzjoni fil-preżenza tar-rappreżentant ta’ l-organu ta’ kustodja jew ta’ edukazzjoni. Jekk ikun neċessarju il-marixxall tal-qorti jista’ jressaq mistoqsija quddiem l-organu ta’ kustodja u ta’ kura tat-tfal fuq it-tqegħid temporanju tat-tifel fl-istituzzjoni ta’ kura tat-tfal. Fil-każ ta’ l-arretrati fuq kemm għandu jingħata għall-manteniment it-talba għall-ħlas tista’ ssir fuq il-proprjetà tad-debitur fl-ordni ġenerali. 15. X’għandi nagħmel biex deċiżjoni fuq ir-responsabbiltà tal-ġenituri li tinħareġ minn qorti fi Stat Membru ieħor tiġi rrikonoxxuta u esegwita fl-Estonja? Liema proċedura tapplika f’dawn il-każi?
L-ewwelnett, l-ordni ta’ rikonoxximent tas-sentenza tal-qorti barranija tista’ tkun ibbażata fuq ftehim internazzjonali li l-Estonja hija parti għalih. Fl-Estonja huwa possibbli li jiġu rrikonoxxuti u esegwiti deċiżjonijiet dwar il-manteniment u r-responsabbiltà tal-ġenituri taħt il-konvenzjonijiet li ġejjin: il-Konvenzjoni ta’ the Hague tat-2 ta’ Ottubru 1973 fuq ir-Rikonoxximent u l-Infurzar tad-Deċiżjonijiet Relatati ma’ l-Obbligazzjonijet ta’ Manteniment; il-Konvenzjoni ta’ New York ta’ l-20 ta’ Ġunju 1956 fuq l-Irkupru Barra mill-Pajjiż tal-Manteniment; il-konvenzjoni Ewropea fuq ir-Rikonoxximent u l-Infurzar tad-Deċiżjonijiet Dwar il-Kustodja tat-Tfal u dwar l-Istabilizzar mill-Ġdid tal-Kustodja tat-Tfal (il-Lussemburgu, 20 Ġunju 1980). Id-dokumenti għandhom jintbagħtu permezz ta’ l-awtorità ċentrali tal-pajjiż konċernat lill-Ministeru tal-Ġustizzja Estonjan. It-talba għar-rikonoxximent tad-deċiżjoni fuq kemm għandu jingħata għall-manteniment għandhom jinhemżu magħha: Fuq
kopja tas-sentenza tal-qorti, ċertifikata skond il-liġi ta’ l-istat tal-post tal-qorti jew tat-tribunal arbitrali li ħarġet/ħareġ is-sentenza, u konferma uffiċċjali dwar id-dħul fis-seħħ tas-sentenza; dokument li jikkonferma li l-konvenut li ma pparteċipax fil-proċeduri tal-qorti kien notifikat bit-taħrika fil-ħin skond il-liġi ta’ dak l-istat f’mill-inqas okkażjoni waħda; dokument li jipprova li s-sentenza hija esegwibbli skond il-liġi ta’ l-istat fejn ingħatat is-sentenza u li s-sentenza ġiet notifikata lill-konvenut;dokument dwar l-esekuzzjoni tas-sentenza jekk is-sentenza ġiet esegwita;traduzzjonijiet għall-Estonjan ċertifikati tad-dokumenti. Fuq preżentazzjoni tat-talba għar-rikonoxximent u esekuzzjoni tad-deċiżjoni dwar id-drittijiet ta’ kustodja fuq it-tfal il-kundizzjonijiet, stipulati fil-‘Konvenzjoni fuq ir-Rikonoxximent u l-Infurzar tad-Deċiżjonijiet Dwar il-Kustodja tat- Tfal u dwar l-Istabilizzar mill-Ġdid tal-Kustodja tat-Tfal’ għandhom jiġu meqjusa. Il-Ministeru tal-Ġustizzja Estonjan għandu jgħaddi d-dokumenti lill-qorti tal-belt jew tal-kontea tar-residenza tal-konvenut. Il-qorti għandha tagħti digriet li fih tirrikonoxxi s-sentenza ta’ qorti barranija u tippermetti l-esekuzzjoni tagħha jew tiċħad ir-rikonoxximent. Kopja tad-digriet għandha tiġi mgħoddija lil min jagħmel il-petizzjoni flimkien ma’ l-informazzjoni, kif l-esekuzzjoni għandha titwettaq (eż. fil-kwistjonijiet ta’ manteniment huwa neċessarju li jiġi magħżul il-marixxall tal-qorti, li tintbagħat applikazzjoni lilu/lilha u li jiġi mħallas il-pagament bil-quddiem tal-miżata tal-marixxall tal-qorti). Fuq
16. F’liema qorti fl-Estonja għandi nirrikorri biex nopponi r-rikonoxximent ta’ deċiżjoni fuq ir-responsabbiltà tal-ġenituri maħruġa minn qorti fi Stat Membru ieħor? Liema informazzjoni tapplika f’dawn il-każi?
L-opponent potenzjali għar-rikonoxximent għandu jiġi involut fil-proċeduri bħala persuna interessata fuq mozzjoni tal-qorti li tkun qiegħda tisma’ l-petizzjoni. Kif indikat taħt Nru. 14, ir-rikonoxximent ta’ sentenzi barranin huwa mwettaq taħt id-dispożizzjonijiet proċedurali li jirregolaw il-kwistjonijiet mhux kontenzjużi.Id-deċiżjoni tal-qorti tistipula l-proċedura u t-terminu ta’ l-appell. L-appell jista’ jiġi ppreżentat fil-qorti li tat s-sentenza fi żmien 10 ġranet mill-komunikazzjoni pubblika tad-digriet jew jekk id-digriet jkun sar mingħajr taħrika għall-qorti tal-partijiet, it-terminu ta’ l-appell għandu jitqies li jibda min-notifika tad-digriet. 17. Liema hija l-liġi applikabbli fi proċeduri fuq ir-responsabbiltà tal-ġenituri fejn it-tifel jew il-partijiet ma jgħixux fl-Estonja jew huma ta’ nazzjonalitajiet differenti?
Skond l-Att tad-Dritt
Internazzjonali Privat Estonjan, relazzjonijiet tal-liġi tal-familja bejn
il-ġenitur u t-tifel huma rregolati mil-liġi ta’ l-istat tar-residenza
tat-tifel. Il-Konvenzjoni ta’ the
Hague tat-2 ta’ Ottubru 1973 fuq il-Liġi Applikabbli għall-Obbligazzjonijiet
ta’ Manteniment tapplika għall-obbligazzjonijiet ta’ manteniment li jinħolqu
minn relazzjonijiet tal-familja. Aktar tagħrif
Kodiċi tal-Proċedura Ċivili Estonjan - Att tal-Liġi tal-Familja Estonjan - « Risponsabilità tal-ġenituri - Informazzjoni Ġenerali | Estonja - Informazzjoni Ġenerali »